b'\n_START_ARTICLE_\nDisociativna motnja identitete\n_START_PARAGRAPH_\nDisociativna motnja identitete ali lai\xc4\x8dno multipla osebnost je v psihiatriji naziv za psihi\xc4\x8dno obolenje, kjer je pri pacientu zna\xc4\x8dilna prisotnost dveh ali ve\xc4\x8d razli\xc4\x8dnih identitet ali osebnostnih stanj, imenovanih alter ego._NEWLINE_Za to bolezen je zna\xc4\x8dilno, da ima vsaka od identitet pacienta lasten vzorec zaznavanja, odnosa in razmi\xc5\xa1ljanja o okolju in sebi. Ob\xc4\x8dasno eno od teh osebnosnih stanj prevzame kontrolo nad pacientovim vedenjem, za osebe, obolele za multiplo osebnostjo pa je zna\xc4\x8dilna nezmo\xc5\xbenost spominjanja dolo\xc4\x8denih dogodkov iz preteklosti, \xc4\x8desar ni mogo\xc4\x8de razlo\xc5\xbeiti z obi\xc4\x8dajno pozabljivostjo._NEWLINE_Vzrokov za pojav bolezni znanstvenikom \xc5\xa1e ni uspelo ugotoviti, verjetno pa je, da so povezani s travmati\xc4\x8dnimi izku\xc5\xa1njami iz preteklosti.'